PMIndiaData/PMIndiaSum huggingface dataset:
హనుమాన్ జీ యొక్క 108 అడుగుల ఎత్తయినవిగ్రహాన్ని మోర్ బీ లో ఏప్రిల్ 16వ తేదీ న ఆవిష్కరించనున్న ప్రధాన మంత్రి

హనుమాన్ జయంతి సందర్భం లో 108 అడుగుల ఎత్తయిన హనుమాన్ జీ యొక్క విగ్రహాన్ని గుజరాత్ లోని మోర్బి లో 2022వ సంవత్సరం లో ఏప్రిల్ 16వ తేదీ నాడు ఉదయం 11 గంటల కు ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా ఆవిష్కరించనున్నారు. ఈ విగ్రహం #Hanumanji4dham ప్రాజెక్టు లో భాగం గా దేశం లో నాలుగు దిక్కుల లోనూ ఏర్పాటు చేస్తున్నటువంటి 4 విగ్రహాల లో రెండో విగ్రహం. ఈ విగ్రహాన్ని పశ్చిమ దిక్కు న మోర్ బీ లో పరమ పూజ్య బాపూ కేశవానంద్ జీ యొక్క ఆశ్రమం లో ఏర్పాటు చేయడమైంది. ఈ వరుస లో హనుమాన్ జీ కి చెందిన ఒకటో విగ్రహాన్ని ఉత్తర దిక్కు న శిమ్ లా లో 2010వ సంవత్సరం లో నెలకొల్పడం జరిగింది. దక్షిణ దిక్కు న రామేశ్వరం లో హనుమాన్ జీ యొక్క విగ్రహం ఏర్పాటు తాలూకు పనుల ను ఈ సరికే ఆరంభించడమైంది.
పార్ల‌మెంటు లో శ్రీ అట‌ల్ బిహారీ వాజ్‌పేయీ ప‌టం ఆవిష్క‌ర‌ణ కార్య‌క్ర‌మం లో ప్ర‌ధాన మంత్రి ప్ర‌సంగం

మాన్య శ్రీ రాష్ట్రప‌తి, మాన్య శ్రీ ఉప రాష్ట్రప‌తి, స్పీక‌ర్ మేడ‌మ్‌, గులాం న‌బీ గారు, న‌రేంద్ర సింహ్ గారు, అట‌ల్ గారి కుటుంబ స‌భ్యులు, ఇంకా అట‌ల్ గారి అభిమానులారా, అట‌ల్ గారు పార్ల‌మెంటు సెంట్ర‌ల్ హాల్ లో ఈ విధ‌మైన కొత్త రూపం లో మ‌నంద‌రినీ ఆశీర్వ‌దిస్తూ, మ‌న‌కు ప్రేర‌ణ‌ ను అందిస్తూనే ఉంటారు. అట‌ల్ గారి జీవితం లోని అనేక‌మైన వివిధ అంశాల‌ ను ప్ర‌త్యేక‌త లు గా ఎవ‌రైనా ఉదాహ‌రించవచ్చును. ఇలాగ మనం గంట‌ల త‌ర‌బ‌డి చెప్పుకొంటూండిపోవచ్చును. అయిన‌ప్ప‌టికీ కూడాను, ఆ స‌మున్న‌తమైన మూర్తిమత్వాన్ని వ‌ర్ణించ‌డాని కి మాట‌లు మాత్రమే చాలవు. ఆయ‌న‌ ను పోలిన మూర్తిమత్వాలు చాలా అరుదు గానే ఉన్నాయి. పార్ల‌మెంటు లో సంవ‌త్స‌రాల త‌ర‌బ‌డి కాలాన్ని గ‌డిపిన అనంత‌రం, కొన్ని ద‌శాబ్దుల పాటు అధికారాని కి ఆయన దూరం గా ఉండి పోయారు; అయినప్పటికీ సామాన్య మాన‌వుడి కి చిత్త‌శుద్ధి తో సేవ చేయసాగారు.. సామాన్యుడి గ‌ళాన్ని ఎలుగెత్తి వినిపిస్తూపోయారు. స్వీయ లాభాల కోసం త‌న పంథా నుండి ఎన్న‌టికీ వైదొల‌గిందే లేదు. ఆయ‌న జీవితాన్ని చూసి ప్ర‌జా సేవ‌కులం మ‌న‌మందరం నేర్చుకొని తీర‌వ‌ల‌సింది ఏదైనా ఉందీ అంటే, అది ఇదే. రాజ‌కీయాల లో మెట్ట‌ ప‌ల్లాలు, జ‌యాప‌జ‌యాలు ఉండ‌నే ఉంటాయి. అయితే, అట‌ల్ గారి జీవితం లో మ‌నం చూసింది ఏమిటంటే, మ‌నం మ‌న యొక్క ల‌క్ష్యాల దిశ గా ప‌య‌నించ‌డం లో మ‌న యొక్క ఆద‌ర్శాల ను మ‌రియు సిద్ధాంతాల ను వ‌దులుకోకుండా ఉన్న ప‌క్షం లో స‌కారాత్మ‌క ఫ‌లితాల‌ ను మనం త‌ప్ప‌క పొందుతామన్నదే. ఆయ‌న ప్ర‌సంగాలు అత్యంత ప్ర‌భావ‌శీల‌మైన‌టువంటివి. మ‌రి చాలా మంది ఆ ప్ర‌సంగాల ను గురించి చర్చించుకుంటూ ఉంటారు. ఏమైనా, భవిష్య‌త్తు లో మనస్సంబంధమైనటువంటి ప‌రిశోధ‌న ను చేప‌ట్టి, లోతైన విశ్లేష‌ణ ను చేసిన‌ట్ల‌యితే ఆయ‌న ఉప‌న్యాసాని క‌న్నా ఆయన మౌనాని కి ఎన్నో రెట్లు గొప్ప‌దైన శ‌క్తి ఉంద‌న్న విష‌యం బ‌హుశా వెల్ల‌డి కావ‌చ్చు. ఒక జ‌న స‌భ లో కొన్ని మాట‌లు ఆడిన త‌రువాత ఆయ‌న మౌనం గా ఉండిపోయిన‌ప్పుడ‌ల్లా, ల‌క్ష‌లాది జ‌న స‌మూహం లోని ఆఖరు వ్య‌క్తి సైతం ఆయ‌న మౌనం అందించేటటువంటి సందేశాన్ని గ్ర‌హించ గ‌లిగే వారు. ఆయ‌న లో అబ్బుర‌ప‌ర‌చేటటువంటి వాగ్ధాటి ఉండేది. ఎప్పుడు మాట్లాడాలి, ఎప్పుడు ఆగాలి అనేది ఆయ‌న‌ కు తెలుసును. ఆయ‌న త‌న‌దైన లోకం లో ఉండిపోయేవారు. ఆయ‌న తో క‌ల‌సి ప్ర‌యాణించే అవ‌కాశం మ‌న‌కు దొరికివుంటే గనక, ఆయ‌న చాలా వ‌ర‌కు త‌న కనుల‌ ను మూసుకొని ఉండ‌టాన్ని మ‌నం గ‌మ‌నించే వారం. ఆయ‌న ఎన్న‌డూ ఎక్కువ‌గా మాట్లాడే వారు కాదు. చ‌ర్చోప‌చ‌ర్చ‌లు చేయ‌డం, చ‌క్క‌ని వాద‌న‌ ను వినిపించ‌డం ఆయ‌న ప్ర‌త్యేక‌త‌. ఏమైన‌ప్ప‌టికీ, పార్టీ స‌మావేశాల లో త‌తంగం వేడెక్కిన‌ప్పుడ‌ల్లా ఆయ‌న పలికే చిన్న చిన్న మాట‌లే ప‌రిస్థితి ని తేలిక ప‌ర‌చేవి. ఆయ‌న స్థితిగ‌తుల‌ ను బేరీజు వేసి, చేజారిన ప‌రిస్థితి ని అదుపు చేసే వారు. అటువంటి వ్య‌క్తిత్వం ప్ర‌జాస్వామ్యాని కి శక్తి ని ఇస్తుంది. ప్ర‌జాస్వామ్యం లో శ‌త్రువులంటూ లేరు. ప్ర‌జాస్వామ్యం లో ఉన్న‌ద‌ల్లా స్ప‌ర్ధ, ఇంకా విప‌క్షం మాత్ర‌మే. గౌర‌వాద‌ర‌ణ‌ ల స్ఫూర్తి ని కాపాడ‌టం మ‌న న‌వ‌ త‌రం నేర్చుకొని తీర‌వ‌ల‌సిన‌టువంటి విష‌యం. ఒక వ్య‌క్తి వ‌ద్ద నుండి ప‌దునైన విమ‌ర్శ‌, ఇంకా పోటీ ఎదురైన‌ప్ప‌టి కీ కూడా ఆ వ్య‌క్తి ప‌ట్ల ఆద‌ర భావం తో ఎలా మెల‌గాలో అట‌ల్ గారి దగ్గర నుండే మనం నేర్చుకుని తీరాలి. ఈ రోజు న ఈ సంద‌ర్భం అట‌ల్ గారి కి నివాళి ని అర్పించ‌వ‌ల‌సిన అవకాశాన్ని ప్రసాదించింది. నేను నా పక్షాన‌, మ‌రి అలాగే స‌భ లోని నా యొక్క స‌హ‌చ‌రులందరి పక్షాన గౌర‌వ‌నీయులు అట‌ల్ గారి కి శ్ర‌ద్ధాంజ‌లి ని ఘ‌టిస్తున్నాను.
బిహార్, గుజరాత్‌, హ‌ర్యానా, హిమాచ‌ల్ ప్ర‌దేశ్‌, జ‌మ్ము & క‌శ్మీర్ (రెండు), ఝార్‌ ఖండ్‌, క‌ర్నాట‌క‌, కేర‌ళ‌, ఒరిస్సా, పంజాబ్, రాజ‌స్థాన్ మ‌రియు త‌మిళ నాడు రాష్ట్రాల లో కేంద్రీయ విశ్వ‌విద్యాల‌యాల చ‌ట్టం, 2009 ప్ర‌కారం కొత్త‌ గా ఏర్పాటు చేసిన 13 కేంద్రీయ విశ్వ‌విద్యాల‌యాల కు స‌వ‌రించిన వ్య‌య అంచ‌నా (ఆర్‌సిఇ)లకు ఆమోదం తెలిపిన మంత్రివ‌ర్గం

13 నూత‌న కేంద్రీయ విశ్వ‌విద్యాల‌యాల‌ కు పున‌రావృత్త వ్యయం తో పాటు కేంప‌స్ ల‌లో అవ‌స‌ర‌మైన మౌలిక స‌దుపాయాల‌ ను ఏర్పాటు చేయ‌డం కోసం 3,639.32 కోట్ల రూపాయ‌ల ను ఖ‌ర్చు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ప‌నులు 36 నెల‌ల లోప‌ల పూర్తి కానున్నాయి. ఈ కేంద్రీయ విశ్విద్యాల‌యాల‌ కు మంత్రివ‌ర్గం ఇంత‌కు ముందు 3,000 కోట్ల రూపాయ‌ల కు ఆమోదం తెలియజేయగా ఆ మొత్తాని కి అద‌నం గా ఖర్చయిన 1,474.65 కోట్ల రూపాయ‌ల కు కూడా మంత్రివ‌ర్గం ఎక్స్‌-పోస్ట్ ఫ్యాక్టో ఆమోదముద్ర వేసింది. కొత్త కేంద్రీయ విశ్వ‌విద్యాల‌యాలను బిహార్, గుజరాత్‌, హ‌ర్యానా, హిమాచ‌ల్ ప్ర‌దేశ్‌, జ‌మ్ము & క‌శ్మీర్ (రెండు), ఝార్‌ఖండ్‌, క‌ర్నాట‌క‌, కేర‌ళ‌, ఒరిస్సా, పంజాబ్, రాజ‌స్థాన్ మ‌రియు త‌మిళ నాడు రాష్ట్రాల లో కేంద్రీయ విశ్వవిద్యాల‌యాల చ‌ట్టం, 2009 ప్ర‌కారం స్థాపించడమైంది. వాటిలో- బిహార్ లోని గ‌య లో సెంట్ర‌ల్ యూనివ‌ర్సిటీ ఆఫ్ సౌత్ బిహార్‌; మ‌హేంద‌ర్ గ‌ఢ్ లోని సెంట్ర‌ల్ యూనివ‌ర్సిటీ ఆఫ్ హ‌రియాణా; జమ్ము లోని సెంట్ర‌ల్ యూనివ‌ర్సిటీ ఆఫ్ జ‌మ్ము; రాంచీ లోని సెంట్ర‌ల్ యూనివ‌ర్సిటీ ఆఫ్ ఝార్‌ ఖండ్‌; శ్రీ‌న‌గ‌ర్ లోని సెంట్ర‌ల్ యూనివ‌ర్సిటీ ఆఫ్ క‌శ్మీర్‌; గుల్బ‌ర్గా లోని సెంట్ర‌ల్ యూనివ‌ర్సిటీ ఆఫ్ క‌ర్నాట‌క‌; కాస‌ర్‌గోడ్ లోని సెంట్ర‌ల్ యూనివ‌ర్సిటీ ఆఫ్ కేర‌ళ‌; కోరాపుట్ లోని సెంట్ర‌ల్ యూనివ‌ర్సిటీ ఆఫ్ ఒడిశా; బఠిండా లోని సెంట్ర‌ల్ యూనివ‌ర్సిటీ ఆఫ్ పంజాబ్‌; రాజ‌స్థాన్ లోని బంద‌ర్ సింద్ రీ లో గ‌ల సెంట్ర‌ల్ యూనివ‌ర్సిటీ రాజ‌స్థాన్; తిరువ‌రూర్ లోని సెంట్ర‌ల్ యూనివ‌ర్సిటీ ఆఫ్ త‌మిళ నాడు; గుజ‌రాత్ లోని సెంట్ర‌ల్ యూనివ‌ర్సిటీ ఆఫ్ గుజ‌రాత్‌ లతో పాటు సెంట్ర‌ల్ యూనివ‌ర్సిటీ ఆఫ్ హిమాచ‌ల్ ప్ర‌దేశ్ -ఉన్నాయి. ప్ర‌భావం: ఇది ఉన్న‌త విద్య అవ‌కాశాల‌ను పెంచుతుంది. అంతేకాకుండా ఇత‌ర విశ్వ‌విద్యాల‌యాలు అనుక‌రించ‌ద‌గిన మార్గ‌ద‌ర్శ‌క ప్ర‌మాణాల‌ ను కూడా నెల‌కొల్ప‌నుంది. విద్య సంబంధ స‌దుపాయాల లో ప్రాంతీయ అస‌మాన‌త‌ల‌ ను త‌గ్గించ‌డం లో కూడా ఇది స‌హాయ‌కారి కానుంది.
మేఘాల‌య రాష్ట్ర అవతరణ దినం నాడు ఆ రాష్ట్ర ప్ర‌జ‌ల‌ కు శుభాకాంక్ష‌లు తెలిపిన ప్ర‌ధాన మంత్రి

మేఘాల‌య రాష్ట్ర అవతరణ దినోత్సవం సందర్భం గా ఆ రాష్ట్ర ప్ర‌జ‌ల‌ కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “మేఘాల‌య రాష్ట్రావతరణ దినం సంద‌ర్భంగా రాష్ట్ర ప్ర‌జ‌ల కు శుభాకాంక్ష‌లు. మేఘాల‌య ప్ర‌జ‌లు మ‌న దేశాని కి ఒక స్మ‌ర‌ణీయ‌మైన తోడ్పాటు ను అందించారు. ఈ రాష్ట్రం ప్ర‌గ‌తి ప‌థం లో మునుముందుకు సాగాల‌ని ఆ ఈశ్వ‌రుడి ని నేను ప్రార్థిస్తున్నాను” అని ఒక సందేశం లో ప్ర‌ధాన మంత్రి పేర్కొన్నారు.
ఈ నెల 10న వ‌ర‌ల్డ్ స‌స్‌టైన‌బుల్ డెవ‌ల‌ప్‌మెంట్ స‌మిట్ 2021 ని ప్రారంభించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ వ‌ర‌ల్డ్ స‌స్‌టైన‌బుల్ డెవ‌ల‌ప్‌మెంట్ స‌మిట్ 2021 ని ఈ నెల 10న సాయంత్రం 6:30 గంట‌ల‌కు వీడియో కాన్ఫరెన్స్ మాధ్యమం ద్వారా ప్రారంభించ‌నున్నారు. ‘మ‌న భ‌విష్య‌త్తు ను పున‌ర్ నిర్వ‌చించుకోవ‌డం: అంద‌రికీ సుర‌క్షిత‌మైన, భ‌ద్ర‌మైన ప‌ర్యావ‌ర‌ణం’ అనే అంశం ఈ శిఖ‌ర స‌మ్మేళ‌నానికి ఇతివృత్తం గా ఉండ‌నుంది. గుయానా స‌హ‌కార గ‌ణ‌తంత్రం అధ్య‌క్షుడు డాక్ట‌ర్ మొహ‌మ్మద్ ఇర్ఫాన్; పాపువా న్యూ గునియా ప్రధాని జేమ్స్ మ‌రాపే; మ‌ల్దీవ్స్ గ‌ణ‌తంత్రం పీపుల్స్ మ‌జ్లిస్ స్పీకర్ మొహ‌మ్మద్ న‌షీద్‌, ఐక్య‌ రాజ్య స‌మితి లో డిప్యూటీ సెక్ర‌ట‌రీ జ‌న‌ర‌ల్ అమీనా జె మొహ‌మ్మ‌ద్ ల‌తో పాటు, ప‌ర్యావ‌ర‌ణం, అడ‌వులు, జ‌ల‌వాయు ప‌రివ‌ర్త‌న శాఖ కేంద్ర మంత్రి శ్రీ ప్ర‌కాశ్ జావ‌డేక‌ర్ లు ఈ కార్య‌క్ర‌మం లో పాలుపంచుకొంటారు. శిఖ‌ర స‌మ్మేళ‌నాన్ని గురించిన వివ‌రాలు ది ఎన‌ర్జీ ఎండ్ రిసోర్సెస్ ఇన్‌స్టిట్యూట్స్‌ (టిఇఆర్ఐ) ప్ర‌ధాన కార్య‌క్ర‌మం లో భాగం అయిన వ‌ర‌ల్డ్ స‌స్‌టెన‌బుల్ స‌మిట్ తాలూకు 20వ సంచిక ను ఈ నెల 10వ తేదీ నాటి నుంచి 12వ తేదీ వ‌ర‌కు ఆన్ లైన్ లో నిర్వ‌హించ‌నున్నారు. ఈ శిఖ‌ర స‌మ్మేళ‌నం పెద్ద సంఖ్య లో ప్ర‌భుత్వాలు, వ్యాపార ప్ర‌ముఖులు, విద్యావేత్త‌లు, జ‌ల‌వాయు శాస్త్రవేత్త‌లు, యువ‌జ‌నులు, జ‌ల‌వాయు ప‌రివ‌ర్త‌న కు వ్య‌తిరేకంగా పోరు స‌లుపుతున్న పౌర స‌మాజాన్ని ఒక చోటుకు తీసుకురానుంది. భార‌త‌దేశాని కి చెందిన ప‌ర్యావ‌ర‌ణం, అడ‌వులు, జ‌ల‌వాయు ప‌రివ‌ర్త‌న మంత్రిత్వ శాఖ; నూత‌న‌, న‌వీక‌ర‌ణ యోగ్య శ‌క్తి మంత్రిత్వ శాఖ; పృధ్వీ విజ్ఞాన శాస్త్ర మంత్రిత్వ శాఖ‌లు ఈ శిఖ‌ర స‌మ్మేళ‌నాని కి కీల‌క భాగ‌స్వాములుగా ఉంటాయి. ఈ శిఖ‌ర స‌మ్మేళ‌నం లో శ‌క్తి, ప‌రిశ్ర‌మ ప‌రివ‌ర్త‌న, ప్ర‌కృతి ఆధారిత‌మైన ప‌రిష్కార మార్గాలు, క్లయిమేట్ ఫైనాన్స్‌, చ‌క్రీయ ఆర్థిక వ్య‌వ‌స్థ‌, శుద్ధ మ‌హాసాగ‌రాలు, వాయుకాలుష్యం త‌దిత‌ర అంశాలు చ‌ర్చ‌కు రానున్నాయి.
ప్రధాన మంత్రి శ్రీ నరేంద్ర మోదీ కిమరియు వియత్ నామ్ కు చెందిన కమ్యూనిస్ట్ పార్టీ యొక్క ప్రధాన కార్యదర్శి శ్రీ ఎన్గుయెన్ ఫు త్రోంగ్ కు మధ్య జరిగిన టెలిఫోన్ సంభాషణ

ప్రధాన మంత్రి శ్రీ నరేంద్ర మోదీ వియత్ నామ్ కు చెందిన కమ్యూనిస్ట్ పార్టీ యొక్క ప్రధాన కార్యదర్శి శ్రీ ఎన్ గుయెన్ ఫు త్రోంగ్ తో ఫోన్ లో ఈ రోజు న మాట్లాడారు. భారతదేశం మరియు వియత్ నామ్ ల మధ్య దౌత్య సంబంధాలు ఏర్పడిన తరువాత 50వ వార్షికోత్సవం సందర్భం లో నేత లు ఇద్దరు ఒకరి కి మరొకరు శుభాకాంక్షల ను తెలియజేసుకొన్నారు. ప్రధాన మంత్రి 2016వ సంవత్సరం లో వియత్ నామ్ ను సందర్శించిన కాలం లో ఆరంభం అయిన భారతదేశం – వియత్ నామ్ సమగ్ర వ్యూహాత్మక భాగస్వామ్యం లో భాగం గా విస్తృత స్థాయి లో సహకారం త్వరిత గతి న జోరందుకోవడం పట్ల వారు సంతోషాన్ని వ్యక్తం చేశారు. భారతదేశం అనుసరిస్తున్న యాక్ట్ ఈస్ట్ పాలిసి లో మరియు ఇండో – పసిఫిక్ విజన్ లో ఒక ముఖ్య స్తంభం గా వియత్ నామ్ కు ఉన్న ప్రాముఖ్యాన్ని ప్రధాన మంత్రి పునరుద్ఘాటించారు. ఇప్పటికే అమలవుతున్న కార్యక్రమాల లో శీఘ్ర ప్రగతి కై కృషి చేయడానికి తోడు గా, ద్వైపాక్షిక సంబంధాల పరిధి ని విస్తరించవలసింది గా ప్రధాన మంత్రి అభిలషించారు. భారతదేశానికి చెందిన ఔషధ సంబంధి ఉత్పత్తుల కు మరియు వ్యవసాయ సంబంధి ఉత్పత్తుల కు వియత్ నామ్ లో మార్కెట్ లభ్యత కు మార్గాన్ని మరింత గా సుగమం చేయవలసింది గా కూడా ప్రధాన మంత్రి అభ్యర్థించారు. ఇరు దేశాల మధ్య గల చరిత్రాత్మకమైనటువంటి మరియు నాగరకత సంబంధాల ను గురించి ప్రధాన మంత్రి ప్రముఖం గా పేర్కొని, వియత్ నామ్ లో చామ్ స్మారకాల జీర్ణోద్ధరణ లో భారతదేశం పాలుపంచుకోవడం పట్ల తన ప్రసన్నత ను వ్యక్తం చేశారు. ఉభయ దేశాల మధ్య రక్షణ సంబంధి భాగస్వామ్యాన్ని పెంపొందించుకోవడానికి నేత లు వారి సమ్మతి ని తెలియజేశారు. యూక్రెన్ లో కొనసాగుతున్న సంక్షోభం మరియు దక్షిణ చైనా సముద్రం లో వర్తమాన స్థితి సహా ఉమ్మడి హితం ముడిపడ్డ ప్రాంతీయ అంశాల పైన, ఇంకా ప్రపంచ అంశాల పైన వారు వారి యొక్క అభిప్రాయాల ను ఒకరి కి మరొకరు వెల్లడించుకొన్నారు.
గ్రూప్ కెప్టెన్వరుణ్ సింహ్ కన్నుమూత పట్ల సంతాపం తెలిపిన ప్రధాన మంత్రి

గ్రూప్ కెప్టెన్ వరుణ్ సింహ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘గ్రూప్ కెప్టెన్ వరుణ్ సింహ్ దేశాని కి సగర్వం గాను, పరాక్రమం తోను, అత్యంత వృత్తి కుశలత తోను సేవ చేశారు. ఆయన కన్నుమూత పట్ల నాకు ఎంతో మనస్తాపం కలిగింది. దేశ ప్రజల కు ఆయన అందించిన ఘనమైన సేవ ఎన్నటికీ మరపురానిది. ఆయన కుటుంబాని కి, ఆయన స్నేహితుల కు ఇవే నా సంతాపం. ఓమ్ శాంతి’’ అని పేర్కొన్నారు.
స్కెట్ శాట్ -1 ఉపగ్రహాన్ని విజయవంతంగా ప్రయోగించినందుకు ఐఎస్ ఆర్ ఒ ను అభినందించిన ప్రధానమంత్రి

పిఎస్ ఎల్ వి-35 ను మరియు ఉన్నత వాతావరణ ఉపగ్రహం స్కెట్ శాట్ -1 ఉపగ్రహాన్ని, ఇంకా మరొక 7 ఉపగ్రహాలను కూడా విజయవంతంగా ప్రయోగించినందుకు ఐఎస్ ఆర్ ఒ (ఇస్రో) ను, ఆ సంస్థ శాస్త్రవేత్తలను ప్ర‌ధాన మంత్రి శ్రీ న‌రేంద్ర మోదీ అభినందించారు. ప్రధాన మంత్రి తమ సందేశంలో “ఇది భారతదేశానికి అత్యంత ఉల్లాసపూర్వకమైన మరియు గర్వకారకమైన క్షణం. పిఎస్ ఎల్ వి- సి35/ఎస్ సిఎటిఎస్ఎటి -1 మరియు ఇంకొక 7 ఉపగ్రహాలను విజయవంతంగా ప్రయోగించిన ఇస్రో కు అభినందనలు. మన అంతరిక్ష శాస్త్రవేత్తలు చరిత్రను లిఖిస్తూనే ఉంటారు. వారి నవోన్మేష ఉత్సాహం 125 కోట్ల మంది భారతీయులకు మరియు భారతదేశానికి ప్రపంచవ్యాప్తంగా గౌరవాన్ని ఆర్జించిపెట్టింది” అని పేర్కొన్నారు.
రెండు సార్లు పన్ను విధింపు నివారణ కోసం, ఇంకా ఆదాయంపై పన్నులకు సంబంధించిన ఫిస్కల్ ఇవేఝన్ నిరోధం కోసం భారతదేశం, న్యూ జీలాండ్ ల మధ్య థర్డ్ ప్రొటోకాల్ టు ది కన్ వెన్షన్ కు మంత్రిమండలి ఆమోదం

రెండు సార్లు పన్ను విధింపు నివారణ కోసం, ఇంకా ఆదాయంపై పన్నులకు సంబంధించిన ఫిస్కల్ ఇవేఝన్ నిరోధం కోసం భారతదేశం, న్యూ జీలాండ్ ల మధ్య థర్డ్ ప్రొటోకాల్ టు ది కన్ వెన్షన్ అనుమోదం మరియు ఎంట్రీ ఇన్ టు ఫోర్స్ లకు కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ప్రోటోకాల్ పై 2016 అక్టోబరు 26 నాడు సంతకాలు జరిగాయి. పన్ను ప్రయోజనాల కోసం భారతదేశం మరియు న్యూ జీలాండ్ ల మధ్య సమాచార మార్పిడిని ఈ ప్రోటోకాల్ ఉత్తేజితం చేయనుంది. ఇది పన్ను ఎగవేతకు కళ్లెం వేయడానికి మరియు పన్ను చెల్లించకుండా తప్పించుకోవడాన్ని అడ్డుకోవడానికి తోడ్పడుతుంది. అంతేకాకుండా, ఉభయ దేశాల మధ్య పన్నుల సంబంధి ఆదాయ క్లెయిముల వసూలులో కూడా సహాయపడగలుగుతుంది. ప్రస్తుత కన్ వెన్షన్ లోని సమాచార మార్పిడికి సంబంధించిన ఆర్టికిల్ 26 స్థానంలో ఒక కొత్త ఆర్టికిల్ ను ప్రవేశపెట్టారు. ఈ కొత్త ఆర్టికిల్ సమాచార మార్పిడి సంబంధి అంతర్జాతీయ ప్రమాణాలకు అనుగుణంగా రూపొందింది. ప్రొటోకాల్ లో ‘పన్నుల వసూలులో సహాయం’ అంశంపైన ఒక కొత్త ఆర్టికిల్ ను జతచేయడమైంది. ప్రొటోకాల్ అమలులోకి రావడానికి సంబంధించి ఆయా చట్టాలలో పొందుపరచవలసిన ప్రక్రియలు పూర్తి అయినట్టు నోటిఫై చేసిన తేదీ నుండి ప్రొటోకాల్ ఆచరణాత్మకం కాగలదు. పూర్వ రంగం: ఆదాయపు పన్ను చట్టం, 1961 లో భాగంగా విధించే ఆదాయపు పన్నును చెల్లించకుండా తప్పించుకోవడం, లేదా ఎగవేయడాన్ని నిరోధించడం కోసం మరియు అటువంటి పన్నును రాబట్టుకోవడం కోసం ఏదైనా విదేశంతో లేదా స్పెసిఫైడ్ అథారిటీ తో ఒక ఒప్పందాన్ని కుదుర్చుకోవడానికి కేంద్ర ప్రభుత్వానికి ఆదాయపు పన్ను చట్టం, 1961 లోని సెక్షన్ 90 కింద అధికారం ఉంది. సంబంధిత కన్ వెన్షన్ 1986 డిసెంబర్ 3 నుండి అమలులోకి వచ్చింది. 1997లో ఫస్ట్ ప్రొటోకాల్ ద్వారా, 2000 వ సంవత్సరంలో సెకండ్ ప్రొటోకాల్ ద్వారా కన్ వెన్షన్ లో సవరణలను తీసుకురావడం జరిగింది. ఆ తరువాత థర్డ్ ప్రొటోకాల్ ద్వారా సమాచార మార్పిడి సంబంధి ఆర్టికిల్ ను అంతర్జాతీయ ప్రమాణాల ప్రకారం అప్ డేట్ చేయడం కోసం మరింతగా సవరించాలని, పన్నుల వసూలులో సహాయపడే ఒక ఆర్టికిల్ ను చేర్చాలనిభారతదేశం ప్రతిపాదించింది. తదనుగుణంగా, న్యూ జీలాండ్ తో సంప్రదింపులు జరపడం మరియు థర్డ్ ప్రొటోకాల్ యొక్క రెండు ఆర్టికిల్స్ పై ఒక అంగీకారానికి రావడమైంది.
భార‌తదేశం, బంగ్లాదేశ్ లు సంయుక్తంగా ప్రారంభించిన పెట్రాపోల్ ఏకీకృత‌ చెక్‌ పోస్ట్  (ఐసిపి)

భార‌తదేశ ప్ర‌ధాన‌ మంత్రి శ్రీ న‌రేంద్ర మోదీ, బంగ్లాదేశ్ ప్ర‌ధాని షేఖ్ హ‌సీనా లు ఇరువురు ఈ రోజు పెట్రాపోల్ ఇంటిగ్రేటెడ్ చెక్‌ పోస్ట్ ను వీడియో కాన్ఫ‌రెన్స్ మాధ్యమం ద్వారా ప్రారంభించారు. ఈ వీడియో కాన్ఫ‌రెన్స్‌లో కోల్‌క‌తా నుండి ప‌శ్చిమ‌ బెంగాల్ ముఖ్య‌మంత్రి మ‌మ‌తాబెన‌ర్జీ కూడా పాలు పంచుకున్నారు. భార‌తదేశం, బంగ్లాదేశ్‌ ల మ‌ధ్య వాణిజ్యానికి సంబంధించి పెట్రాపోల్ – బెనాపోల్ అత్యంత ముఖ్య‌మైన భూ స‌రిహద్దు. ఇరు దేశాల మ‌ధ్య వాణిజ్యంలో 50 శాతానికి పైగా పెట్రాపోల్ ద్వారానే జ‌రుగుతున్న‌ది. భార‌తదేశం, బంగ్లాదేశ్‌ల మ‌ధ్య రూ.15,000 కోట్ల‌కు పైగా విలువైన వాణిజ్యం ఈ పెట్రాపోల్ ఐసిపి గుండా జ‌రుగుతున్న‌ది. భార‌తదేశంలోని ఇత‌ర అన్ని లాండ్‌ పోర్టులు, లాండ్ క‌స్ట‌మ్స్ స్టేష‌న్ ల ద్వారా జ‌రిగే మొత్తం వాణిజ్యం క‌న్నా ఇది ఎక్కువ‌. ప్రతి ఏటా దాదాపు 15 ల‌క్ష‌ల మంది ప్ర‌జ‌లు 1,50,000 ట్ర‌క్కులు పెట్రాపోల్- బెనాపోల్ ను దాటుతూ ఉంటాయి. పెట్రాపోల్ ఐసిపి భ్ర‌ద‌త‌, ఇమిగ్రేష‌న్, క‌స్ట‌మ్స్‌, క్వారంటైన్ త‌దిత‌ర కార్య‌క‌లాపాల‌కు సంబంధించి మెరుగైన‌, స‌మ‌ర్ధ‌వంత‌మైన సౌక‌ర్యాలు క‌ల్పిస్తుంది. స‌రిహ‌ద్దుల గుండా వ్యక్తులు, వ‌స్తువుల ర‌వాణా సాఫీగా, స‌జావుగా జ‌రిగేందుకు అవ‌స‌ర‌మైన స‌హ‌కారాన్ని కూడా ఈ పెట్రాపోల్ ఐసిపి అందిస్తున్నది. అగ‌ర్త‌లా (భారతదేశం)- అఖౌర (బంగ్లాదేశ్‌) భూ స‌రిహద్దుల్లోని అగ‌ర్త‌లా ఐసిపి మొద‌టిది కాగా ఈ రెండు దేశాల స‌రిహ‌ద్దుల్లో పెట్రాపోల్ ఐసిపి రెండ‌వ‌ది. ఈ పెట్రాపోల్ ద‌క్ష‌ణ ఆసియాలోనే అతి పెద్ద లాండ్‌ పోర్ట్‌. తాజాగా ప్రారంభ‌మైన పెట్రాపోల్ ఐసిపి ద్వారా వ్యాపార‌, వాణిజ్య సామ‌ర్ధ్యం రెట్టింపు అవుతుంద‌ని భావిస్తున్నారు. రాక‌పోక‌ల‌కు ప‌ట్టే స‌మ‌యం, వ్య‌యం బాగా త‌గ్గిపోవ‌డం వ‌ల్ల స్థానిక వాణిజ్య వ‌ర్గాలు పెద్ద ఎత్తున లాభపడనున్నాయి. ఈ పెట్రాపోల్ ఐసిపి భార‌తదేశం, బంగ్లాదేశ్‌ ల మ‌ధ్య సంబంధాలను, ఆర్ధిక బంధాల‌ను మ‌రింత బలపరచేందుకు ఉప‌క‌రిస్తుంది.
ఓమన్ సుల్తాన్ మాన్య‌ శ్రీ సుల్తాన్‌ హైథ‌మ్ బిన్ తారిక్ తో టెలిఫోన్ ద్వారా మాట్లాడిన ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ బుధ‌వారం నాడు, అంటే ఈ నెల 17న, ఓమన్ సుల్తాన్ మాన్య‌ శ్రీ సుల్తాన్‌ హైథ‌మ్ బిన్ తారిక్ తో టెలిఫోన్ లో మాట్లాడారు. కోవిడ్‌-19 టీకామందు ను ఓమ‌న్ కు స‌ర‌ఫ‌రా చేసినందుకు గాను భారతదేశాన్ని మాన్య‌శ్రీ సుల్తాన్ ప్రశంసించారు. మ‌హ‌మ్మారి కి వ్య‌తిరేకం గా సంయుక్తం గా పోరాడడం లో స‌న్నిహిత స‌హ‌కారాన్ని కొన‌సాగించుకోవాలంటూ నేత‌ లు వారి అంగీకారాన్ని వ్య‌క్తం చేశారు. మాన్య శ్రీ సుల్తాన్ త‌న ప‌ద‌వీకాలం లో ఒక సంవత్సరం పూర్తి చేసుకొన్నందుకు, ఓమ‌న్ కోసం విజ‌న్ 2040 కి రూపకల్పన చేసినందుకు గాను ఆయ‌న కు ప్ర‌ధాన మంత్రి శుభాకాంక్షలు తెలిపారు. ర‌క్ష‌ణ‌, ఆరోగ్యం, వ్యాపారం, పెట్టుబ‌డి రంగాలు స‌హా అన్ని రంగాల లో భార‌త‌దేశం- ఓమ‌న్ స‌హ‌కారం పెరుగుతూ ఉండ‌డం ప‌ట్ల నేత‌ లు వారి సంతోషాన్ని వ్య‌క్తం చేశారు. వ్యూహాత్మ‌క భాగ‌స్వామ్య దేశాలైన భార‌త‌దేశం, ఓమ‌న్ ల మ‌ధ్య ఆర్థిక‌ సంబంధాలను, సాంస్కృతిక బంధాల‌ ను పెంపొందింప చేయ‌డం లో భార‌తీయ ప్రవాసులు చక్కని పాత్ర ను పోషిస్తున్నారంటూ ఇరువురు నేత లు మెచ్చుకొన్నారు.
బ్రిక్స్ 14వ శిఖర సమ్మేళనం లో పాల్గొన్న ప్రధాన మంత్రి

అధ్యక్షుడు శ్రీ శీ జిన్ పింగ్ అధ్యక్షత న 2022వ సంవత్సరం జూన్ 23–24వ తేదీ లలో వర్చువల్ మాధ్యమం ద్వారా జరిగిన బ్రిక్స్ 14వ శిఖర సమ్మేళనం లో పాలుపంచుకొన్న భారతదేశం పక్షాని కి ప్రధాన మంత్రి శ్రీ నరేంద్ర మోదీ నాయకత్వం వహించారు. జూన్ 23వ తేదీ నాడు జరిగిన శిఖర సమ్మేళనం లో బ్రెజిల్ అధ్యక్షుడు శ్రీ జాయర్ బోల్సొనారో, రశ్యా అధ్యక్షుడు శ్రీ వ్లాదిమీర్ పుతిన్, దక్షిణ ఆఫ్రికా అధ్యక్షుడు శ్రీ సిరిల్ రామఫోసా లు కూడా పాల్గొన్నారు. జూన్ 24వ తేదీ న ప్రపంచ అభివృద్ధి అంశం పై ఒక ఉన్నత స్థాయి చర్చ కార్యక్రమాన్ని శిఖర సమ్మేళనం తాలూకు బ్రిక్స్ యేతర దేశాల తో నిర్వహించడం జరిగింది. జూన్ 23వ తేదీ నాడు, నేత లు ఉగ్రవాదం, వ్యాపారం, ఆరోగ్యం, సంప్రదాయిక చికిత్స, పర్యావరణం, విజ్ఞ‌ానశాస్త్రం, సాంకేతిక విజ్ఞ‌ానం మరియు నూతన ఆవిష్కరణ, వ్యవసాయం, సాంకేతిక విద్య, వృత్తి విద్య ఇంకా శిక్షణ ల రంగాల తో పాటు ప్రపంచ సందర్భం కలిగివున్న ప్రముఖ అంశాలు సహా బహుపక్షీయ వ్యవస్థ లో మెరుగుదల, కోవిడ్ -19 మహమ్మారి, ప్రపంచ ఆర్థిక రికవరీ ల వంటి విషయాలపై చర్చలు జరిపారు. బ్రిక్స్ గుర్తింపు ను బలపరచడం మరియు బ్రిక్స్ దస్తావేజులు, బ్రిక్స్ రైల్ వే అనుసంధాన సంబంధి నెట్ వర్క్ కోసం ఆన్ లైన్ డాటా బేస్ ను ఏర్పాటు చేయడం, ఇంకా ఎమ్ఎస్ఎమ్ఇ ల మధ్య సహకారాన్ని బలోపేతం చేయాలని ప్రధాన మంత్రి పిలుపునిచ్చారు. భారతదేశం బ్రిక్స్ దేశాల లో స్టార్ట్అప్ ల మధ్య సంబంధాల ను పటిష్టపరచడం కోసం ఈ సంవత్సరం లో బ్రిక్స్ స్టార్ట్అప్ కార్యక్రమాన్ని నిర్వహించనుంది. బ్రిక్స్ సభ్యత్వ దేశాల రూపం లో మనం ఒకరి భద్రతపరమైన ఆందోళనల ను మరొకరు అర్థం చేసుకోవాలి, ఉగ్రవాదుల ను గుర్తించడం లో పరస్పరం సమర్థన ను అందజేసుకోవాలి, అంతే కాకుండా ఈ సున్నితమైన అంశానికి రాజకీయాల రంగు ను పులమకూడదు అని కూడా ప్రధాన మంత్రి అన్నారు. శిఖర సమ్మేళనం ముగింపు లో, ‘బీజింగ్ ప్రకటన’ కు బ్రిక్స్ నేత లు అంగీకారం తెలియజేశారు. జూన్ 24వ తేదీ నాడు, ఆఫ్రికా, మధ్య ఆసియా, ఆగ్నేయ ఆసియా మరియు పసిఫిక్ నుంచి కరిబియన్ వరకు ఇంకా భారతదేశం యొక్క అభివృద్ధి భాగస్వామ్యం తో పాటు గా ఒక స్వేచ్ఛాయుక్తమైనటువంటి, తెరచి ఉంచినటువంటి, అన్ని వర్గాల ను కలుపుకొనిపోయేటటువంటి మరియు నియమాలపై ఆధారపడి ఉండేటటువంటి సముద్ర రంగం పై భారతదేశం యొక్క శ్రద్ధ, హిందూ మహాసముద్రం మొదలుకొని పసిఫిక్ మహాసముద్రం వరకు అన్ని దేశాల సార్వభౌమత్వాని కి, ఇంకా ప్రాదేశిక సమగ్రత కు గౌరవం తో పాటు ఆసియా లోని పెద్ద భాగాల రూపం లో బహుపక్షీయ వ్యవస్థ లో సంస్కరణ మరియు ప్రపంచ నిర్ణయాల ను తీసుకోవడం లో సంపూర్ణ ఆఫ్రికా ఇంకా లాటిన్ అమెరికా ల ఆలోచనల శూన్యతల ను గురించి ప్రస్తావించారు. ప్రధాన మంత్రి సర్క్యులర్ ఇకానమీ యొక్క ప్రాముఖ్యం గురించి కూడా నొక్కిచెప్పారు. ఈ కార్యక్రమం లో పాలుపంచుకొంటున్న దేశాల పౌరుల ను లైఫ్ స్టైల్ ఫార్ ఇన్ వైరన్ మెంట్ (ఎల్ఐఎఫ్ఇ) ప్రచార ఉద్యమం లో చేరండంలూ ఆహ్వానించారు. ఇందులో పాల్గొన్న అతిథి దేశాల లో అల్జీరియా, అర్జెంటీనా, ఇండోనేశియా, ఇరాన్, కజాకిస్తాన్, మలేశియా, సెనెగల్, థాయిలాండ్ మరియు ఉజ్ బెకిస్తాన్ లు ఉన్నాయి. అంతక్రితం, జూన్ 22వ తేదీ న జరిగిన బ్రిక్స్ బిజినెస్ ఫోరమ్ ప్రారంభిక కార్యక్రమం లో ప్రధానోపన్యాసాన్ని ఇచ్చిన ప్రధాన మంత్రి కోవిడ్-19 మహమ్మారి కాలం లో సైతం బ్రిక్స్ బిజినెస్ కౌన్సిల్ తో పాటు బ్రిక్స్ విమెన్ బిజినెస్ అలయన్స్ లు వాటి కార్యాల ను కొనసాగించినందుకు గాను ఆయా సంఘాల ను ప్రధాన మంత్రి శ్రీ నరేంద్ర మోదీ ప్రశంసించారు. సామాజిక సవాళ్ల తో పాటు ఆర్థిక సవాళ్లు, స్టార్ట్అప్ స్ మరియు ఎమ్ఎస్ఎమ్ఇ స్ కోసం సాంకేతిక విజ్ఞ‌ాన ఆధారిత పరిష్కార మార్గాల రంగం లో సైతం మరింత సహకారాన్ని అందించవలసిందంటూ బ్రిక్స్ వ్యాపార సముదాయానికి ప్రధాన మంత్రి సూచన ను చేశారు.
ప్రభుత్వ రంగ చమురు సంస్థలు దిగుమతి చేసుకొనే ముడి చమురు కు సంబంధించిన విధానంలో సవరణ

ప్రభుత్వ రంగ చమురు సంస్థలు (పి ఎస్ యు లు) దిగుమతి చేసుకొనే ముడి చమురుకు సంబంధించి ప్రస్తుతం అమలవుతున్న విధానం స్థానంలో మార్పు తీసుకు వచ్చి, పిఎస్ యులకు తమ సొంత విధానాలను రూపొందించుకొనే అధికారాన్ని దఖలు పరచే ప్రతిపాదన కు కేంద్ర మంత్రిమండలి ఆమోదం తెలిపింది. కేంద్రమంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. పర్యవసానంగా ముడి చమురు సేకరణకు మరింత సమర్ధమైన, మార్పులకు వీలు ఉండే, క్రియాశీలమైన విధానం అందుబాటులోకి రాగలదు. చివరకు వినియోగదారులకు ప్రయోజనం కలుగుతుంది. ముడి చమురు దిగుమతి కోసం ఇంతవరకు అమలులో ఉన్న విధానానికి 1979 లో అప్పటి కేంద్ర మంత్రిమండలి ఆమోద ముద్ర వేసింది. 2001 లో అప్పటి మంత్రివర్గం ఈ విధానంలో కొన్ని సవరణలను ప్రవేశపెట్టింది. ప్రస్తుత విధానం ప్రభుత్వ రంగ చమురు కంపెనీలన్నింటి అవసరాలను ఏళ్ల తరబడి నిలకడగా తీర్చేందుకు పూచీపడేదిగా ఉండగా, ఈ విధానం మారుతున్న కాలానికి తగ్గట్టు రూపొందవలసిన అవసరం ఏర్పడింది. భౌగోళిక- రాజకీయ వాతావరణం మార్పులకు లోను కావడంతో, ముడి చమురు దిగుమతి విధానాన్ని ప్రస్తుత అవసరాలకు అనుగుణంగా మార్పు చేయవలసిన అవసరం తలెత్తింది. ముడి చమురు కొనుగోలుకు స్పాట్ బేసిస్ ను కూడా అనుసరించిన పక్షంలోనే మార్కెట్ లో దీటుగా ప్రతిస్పందించే స్థితికి ఆస్కారం ఉంటుంది. ఈ విషయంలో, ప్రస్తుతం అమలులో ఉన్న విధానం కొన్ని పరిమితులతోను, కొన్ని నిబంధనలతోను కూడుకొని ఉన్నది. ఈ పరిమితులు, నిబంధనలు.. వనరుల మూలాధారాలకు, వనరుల కొనుగోలు పద్ధతులకు హద్దులను ఏర్పరిచేటట్లుగా ఉన్నాయి. 2001 లో మంత్రివర్గం తీసుకున్న కడపటి నిర్ణయం అనంతరం భారత ప్రభుత్వం ప్రభుత్వ రంగ సంస్థలలోన ‘నవరత్న’, ‘మహారత్న’ స్థాయి కలిగిన కంపెనీలకు గణనీయ స్థాయిలోనే అధికారాలను అప్పగించింది. ఆ కోవకు చెందిన కంపెనీలకు వేరు వేరు నిర్వహణసంబంధమైన, ఆర్ధికపరమైన, మరియు పెట్టుబడి పరమైన అంశాలలో ఉన్నత స్థాయి స్వతంత్ర ప్రతిపత్తిని ధారదత్తం చేశారు. అలాగే, భారత ప్రభుత్వ ఆధీనంలోని ప్రభుత్వ రంగ సంస్థలకు ముడి చమురు దిగుమతి కోసం వాటి సొంత విధానాలను రూపొందించుకొనే అధికారం కల్పించాలన్న ప్రతిపాదనకు మంత్రిమండలి ఆమోదం తెలిపింది. అయితే ఈ విధానాలు కేంద్ర నిఘా సంఘం (సి వి సి) మార్గదర్శకాలకు లోబడి, ఆయా కంపెనీల బోర్డుల అనుమతి మేరకు ఉండాలి. ప్రభుత్వ జోక్యం తక్కువ గాను, స్వీయ పరిపాలన గరిష్ఠ స్థాయి లోను ఉండాలనే సిద్ధాంతానికి తగినట్లు ఉన్న ఈ నిర్ణయం చమురు కంపెనీలకు నిర్వహణ పరంగా వెసులుబాటును పెంపొందింపచేయగలదు; అంతే కాక, వాటికి వాణిజ్యపరంగా వెసులుబాటు కూడా మెరుగు పడుతుంది. ఫలితంగా ప్రభుత్వ చమురు కంపెనీలు ముడిచమురు దిగుమతి కోసం మరింత సమర్ధమైన కొనుగోలు విధానాలను అవలంబించేందుకు అవకాశం ఏర్పడుతుంది.
టైమ్స్ గ్రూప్ చైర్‌ప‌ర్స‌న్ శ్రీమ‌తి ఇందూ జైన్ మృతికి ప్రధానమంత్రి సంతాపం

టైమ్స్ గ్రూప్ చైర్‌ప‌ర్స‌న్ శ్రీమ‌తి ఇందూ జైన్ క‌న్నుమూత‌పై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు సామాజిక మాధ్యమం ట్విట్టర్ ద్వారా ఇచ్చిన సందేశంలో- ‘‘టైమ్స్ గ్రూప్ చైర్‌ప‌ర్స‌న్ శ్రీమ‌తి ఇందూ జైన్ గారు తుదిశ్వాస విడిచారన్న వార్త నాకెంతో విచారం కలిగించింది. వివిధ సామాజిక సేవా కార్యక్రమాలు చేపట్టడం, భారతదేశ ప్రగతిపైగల ప్రగాఢ ఆకాంక్ష, మన సంస్కృతిపై నిండైన ఆసక్తి తదితరాలకుగాను ఆమె చిరస్మరణీయులు. లోగడ ఆమెతో నా సంభాషణ సందర్భాలను గుర్తుచేసుకుంటూ, ఈ విషాద సమయంలో ఆమె కుటుంబానికి ప్రగాఢ సంతాపం తెలియజేస్తున్నాను… ఓం శాంతి’’ అని ప్రధాని పేర్కొన్నారు.
క‌ర్ణాట‌క పూర్వ ముఖ్య‌మంత్రి శ్రీ ఎన్‌. ధ‌ర‌మ్ సింగ్ మృతి ప‌ట్ల సంతాపం తెలిపిన ప్ర‌ధాన మంత్రి

క‌ర్ణాట‌క పూర్వ ముఖ్య‌మంత్రి శ్రీ ఎన్‌. ధ‌ర‌మ్ సింగ్ మృతి ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “క‌ర్ణాట‌క పూర్వ ముఖ్య‌మంత్రి శ్రీ ఎన్‌. ధ‌ర‌మ్ సింగ్ క‌న్ను మూశార‌ని తెలిసి దుఃఖిస్తున్నాను. ఈ దుఃఖ స‌మ‌యంలో ఆయ‌న కుటుంబం మ‌రియు మ‌ద్ద‌తుదారుల శోకంలో నేను పాలుపంచుకొంటున్నాను. క‌ర్ణాట‌క రాజ‌కీయాల‌లోను, దేశ రాజ‌కీయాల‌లోను శ్రీ ఎన్‌. ధ‌ర‌మ్ సింగ్ అపార‌మైన అనుభ‌వాన్ని గ‌డించారు. స‌మాజానికి ఆయ‌న అంకిత భావంతో చేసిన సేవ స‌దా స్మ‌ర‌ణీయం” అని ప్ర‌ధాన మంత్రి త‌న సందేశంలో పేర్కొన్నారు.